A Bizottság 1618/1999/EK Rendelete

(1999. július 23.)

a vállalkozások szerkezeti statisztikája minőségének értékelésére vonatkozó szempontokról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 410/98/EK, Euratom rendelettel [1] módosított, a vállalkozások szerkezeti statisztikáiról szóló, 1996. december 20-i 58/97/EK, Euratom tanácsi rendeletre [2] és különösen annak 12. cikke vi. pontjára,

(1) mivel az 58/97/EK, Euratom rendelet létrehozta a Közösségen belüli gazdasági szervezetek szerkezetére, tevékenységére, versenyképességére és teljesítményére vonatkozó közösségi statisztikák elkészítésére szolgáló közös keretet;

(2) mivel a Bizottság jelentést nyújt be az Európai Parlamentnek és a Tanácsnak e statisztikákról és különösen azok minőségéről és a gazdasági szervezetekre rótt terhekről;

(3) mivel szükséges, hogy a Bizottság meghatározza a gazdasági szerkezeti statisztikák minőségének értékelésére vonatkozó szempontokat;

(4) mivel az e rendeletben előírt intézkedések összhangban vannak a statisztikai programbizottság véleményével,

ELFOGADTA EZT A RENDELETET:

1. cikk

Az 58/97/EK, Euratom rendelet 7. cikkében említett minőségértékelési szempontokat e rendelet melléklete határozza meg.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 23-án.

a Bizottság részéről

Yves-Thibault de Silguy

a Bizottság tagja

[1] HL L 52., 1998.2.21., 1. o.

[2] HL L 14., 1997.1.17., 1. o.

--------------------------------------------------

MELLÉKLET

MINŐSÉGI MUTATÓK ÉS LÉNYEGES MUTATÓK

1. szakasz

Célok

E melléklet célja a vállalkozások szerkezeti statisztikáiról szóló, 58/97/EK rendelet (a továbbiakban: SGS-rendelet) keretében összeállított gazdasági szerkezeti statisztikák minőségének az Európai Közösség szintjén történő éves adatfelvételére vonatkozó közös keret létrehozása.

2. szakasz

Hatókör

1. A minőségi mutatókat és az alábbiakban meghatározott jelentéseket az SGS-rendelet I. mellékletének 3. szakaszában említett valamennyi tevékenységre vonatkozóan be kell jelenteni, a 2699/98/EK bizottsági rendeletben [1] meghatározott eltéréssel összhangban.

2. Az e mellékletben meghatározott információkat nem kell bejelentenie a tagállamnak e rendelet alkalmazásában, amennyiben abban a tagállamban a tényezőköltségen értéknövelt teljes összege adott esetben a teljes Európai Közösségi költség egy százalékánál kevesebb. E küszöbértéket valamennyi olyan NACE Rev. 1. tevékenységre alkalmazni kell, amelyek esetében minőségi mutató vagy jelentés szükséges.

3. szakasz

Első referenciaév

Az első referenciaév, amelyre vonatkozóan az e mellékletben meghatározott információkat be kell jelenteni, az 1997-es naptári év. Amennyiben információ nem áll rendelkezésre ezen első referenciaévre vonatkozóan, a 4. szakasz (2) bekezdésében meghatározott továbbítási halasztáson belül az 1997-hez legközelebbi olyan referenciaévet kell alkalmazni, amely vonatkozásában rendelkezésre áll információ.

4. szakasz

Az információ továbbítása

1. Az e mellékletben meghatározott minőségi mutatókat és jelentéseket a referencia-időszak naptári évének végét követő 24 hónapon belül kell továbbítani.

E továbbítási időszakot meg lehet hosszabbítani a Bizottság által a 2699/98/EK rendeletben elismert különös késedelmi időszakkal azonos hosszúságú időszakkal, amennyiben e különös halasztás az e melléklet 5. szakaszában szabályozott mutatókra vonatkozik.

2. A minőségi mutatók (5. szakasz 1., 2., 3. és 4. pont) és a jelentések (6. szakasz) első továbbítását 1999. december vége előtt kell megtenni.

5. szakasz

Minőségi mutatók: a relatív szórás és a nem válaszolási arány

A tagállamoknak be kell jelenteniük az alábbiakban meghatározott mutatókra, szintekre és sorozatokra vonatkozó információkat, azokkal az eltérésekkel összhangban, amelyeket a referenciaévre elfogadtak.

Az alábbiakban említett valamennyi sorozat, mutató és tevékenységi szint esetében a tagállamoknak be kell jelenteniük a figyelembe vett átfogó relatív szórást az adatfelvétel-tervezet, a nem válaszolás, a téves besorolás és, amennyiben szükséges, a mintavételi hiba tekintetében.

A relatív szórás a várható eredmény és az értékelő varianciája négyzetgyökének hányadosa.

1. 1A. sorozat (éves gazdasági szervezeti statisztika):

- hat mutató (11 11 0; 12 11 0; 12 15 0; 13 31 0; 15 11 0; 16 13 0).

- NACE Rev. 1.: 3 számjegyű szint (csoportok) vagy az SGS-rendelet 1. melléklete 9. szakaszában említett tevékenységek újracsoportosításai.

2. 1B. sorozat (éves gazdasági szervezeti statisztika méretbeosztás alapján):

- három mutató (11 11 0; 12 11 0; 12 15 0).

- NACE Rev. 1.: 3 számjegyű szint (csoportok) vagy az SGS-rendelet 1. melléklete 9. szakaszában említett tevékenységek újracsoportosításai és a következő méretcsoportok újracsoportosításai: 1–19; 20–249; 250–999; > 1000.

3. 1C. sorozat (éves regionális statisztika):

- két mutató (11 21 0; 13 32 0).

- NACE Rev. 1.: 2 számjegyű szint (osztályok) és NUTS 2.

4. Nem válaszolási egység

A tagállamok a statisztikainemválaszolásiegység-arányt a NACE Rev. 1. 3 számjegyű szint vagy az SGS-rendelet 1. mellékletének 9. szakaszában meghatározott újracsoportosítás alapján jelentik be.

5. Nemválaszolásitétel-arány

A tagállamok a nemválaszolásitétel-arányt a NACE Rev. 1. 3 számjegyű szint vagy az SGS-rendelet 1. melléklet 9. szakaszában meghatározott újracsoportosítás alapján jelentik be a következő mutatókra: 12 11 0; 12 15 0; 13 31 0; 15 11 0; 16 13 0.

6. szakasz

Külön jelentés

A tagállamok az alábbi két külön jelentést teszik:

1. Adatfelvételi stratégia

E jelentés legalább a teljes körű felmérést vagy a minta felhasználását tünteti fel, valamint az igazgatási források vagy statisztikai adatfelvételek felhasználását a gazdasági szervezetek minden egyes alpopulációja tekintetében.

2. Főtevékenység

E jelentés megmutatja, hogyan határozzák meg az Eurostat számára az SGS-rendelet szerint továbbított eredmények összeállítására felhasznált megfigyelési egységek főtevékenységét. Információt kell szolgáltatni különösen az egység főtevékenysége frissítésének gyakoriságáról, figyelembe véve, hogy statisztikai adatfelvétel vagy igazgatási forrás terjed-e ki rá.

7. szakasz

A minőségre vonatkozó nemzeti adatok Eurostat által történő terjesztése

A minőségre vonatkozó nemzeti adatok a tagállamok engedélye nélkül nem tehetők közzé.

8. szakasz

Átmeneti időszak

Az 5. szakasz 5. pontjában meghatározott információ választható az első két referenciaévre, azaz 1997-re és 1998-ra.

[1] HL L 344., 1998.12.18., 1. o.

--------------------------------------------------